**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2019 M. SPALIO 18 D. SPRENDIMO NR. 5TS-168 „DĖL** **LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO PATIKĖJIMO TEISE TVARKOS APRAŠO PATVIRTINIMO“ PAKEITIMO**

2021 m. kovo 17 d. Nr. 34-698

#### Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi,

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 6 dalimi ir 24 straipsnio 3 dalimi, Lazdijų rajono savivaldybės taryba

n u s p r e n d ž i a,

Pakeisti Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašą, patvirtintą Lazdijų rajono savivaldybės tarybos 2019 m. spalio 18 d. sprendimu Nr. [5TS-168](https://teisineinformacija.lt/lazdijai/document/53395) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“:

1. pakeisti 18 punktą ir jį išdėstyti taip:

„18. Kai savivaldybei nuosavybės teise priklausantis turtas perduodamas šio aprašo 5.3 papunktyje nurodytiems juridiniams asmenims, patikėjimo sutartis turi būti notarinės formos. Ši sutartis kartu yra ir turto perdavimo ir priėmimo aktas. Sutarties sudarymo ir įregistravimo išlaidas apmoka savivaldybės turto patikėtinis (toliau – patikėtinis). Kai perduodamas savivaldybei nuosavybės teise priklausantis, savivaldybės administracijoje įtrauktas į apskaitą turtas, šio turto perdavimo procedūras organizuoja savivaldybės administracijos Biudžeto, finansų ir turto valdymo skyrius. Vienas sutarties egzempliorius privalo būti užregistruotas savivaldybės administracijos Komunikacijos ir dokumentų skyriuje, Dokumentų valdymo sistemoje bei pateiktas susipažinti ar vykdyti savivaldybės administracijos Biudžeto, finansų ir turto valdymo ir Centralizuotos buhalterinės apskaitos skyriams. Įstaiga, perdavusi savivaldybei nuosavybės teise priklausantį turtą šio aprašo 5.3 papunktyje nurodytiems juridiniams asmenims, savivaldybės internetinėje svetainėje ne vėliau kaip per tris mėnesius nuo sutarties sudarymo dienos privalo paviešinti duomenis apie turto patikėjimo sutarties pagrindu perduotą nekilnojamąjį turtą, nurodyti nekilnojamojo turto adresą, plotą, unikalų numerį, sutarties šalis, sudarytas sutartis (sutarties sudarymo ir galiojimo datos), teisinį pagrindą, kuriuo vadovaujantis priimtas sprendimas (nuoroda į savivaldybės tarybos sprendimą), ir, laikantis asmens duomenų apsaugos reikalavimų, šių objektų patikėtinį, pateikdama parengtą privalomą viešinti informaciją raštu per Dokumentų valdymo sistemą Biudžeto, finansų ir turto valdymo skyriui, kuris paskelbia savivaldybės interneto svetainėje adresu [www.lazdijai.lt](http://www.lazdijai.lt). Tuo atveju, kai savivaldybei nuosavybės teise priklausantį turtą šio aprašo 5.3 papunktyje nurodytiems juridiniams asmenims perduoda savivaldybės administracija, Biudžeto, finansų ir turto valdymo skyrius paskelbia informaciją apie sudarytą sutartį savivaldybės interneto svetainėje.“;

1. papildyti 461 punktu ir jį išdėstyti taip:

„461. Savivaldybei nuosavybės teise priklausantis ilgalaikis materialusis turtas gali būti

įkeistas įstatymų nustatytais atvejais savivaldybės tarybos sprendimu. Savivaldybės nematerialusis, finansinis ir materialusis trumpalaikis turtas negali būti įkeistas.“;

1. papildyti 462 punktu ir jį išdėstyti taip:

„462. Savivaldybės tarybos sprendimo projektą rengia savivaldybės administracija. Savivaldybės tarybos sprendime turi būti nurodytas įkeičiamo ilgalaikio materialiojo turto pavadinimas, jo buvimo vieta, kai įkeičiamas nekilnojamasis turtas, turi būti nurodomas nekilnojamojo turto objekto unikalus numeris, įkeitimo tikslas ir kita su įkeitimu susijusi informacija. Sprendimo projektas dėl turto įkeitimo turi būti suderintas su savivaldybės administracijos struktūrinių padalinių vadovais, koordinuojančiais juridinio asmens, įkeičiančio turtą, veikla.“.

Savivaldybės merė Ausma Miškinienė

J. Galvanauskienė, mob. 8 656 07 519

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2019 M. SPALIO 18 D. SPRENDIMO NR. 5TS-168 „DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO PATIKĖJIMO TEISE TVARKOS APRAŠO PATVIRTINIMO“ PAKEITIMO“**

**PROJEKTO**

**AIŠKINAMASIS RAŠTAS**

2021-02-02

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2019 m. spalio 18 d. sprendimo Nr. 5TS-168 „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 6 dalimi ir 24 straipsnio 3 dalimi.

Šis sprendimo projektas parengtas, kadangi reikia patikslinti tvarkos aprašą pagal Lietuvos

Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 6 dalį ir 24 straipsnio 3 dalį.

Tvarko aprašo 18 punkte buvo nurodyta, kad „Įstaiga, perdavusi savivaldybei nuosavybės teise priklausantį turtą šio aprašo 5.3 papunktyje nurodytiems juridiniams asmenims, įstaigos internetinėje svetainėje privalo paviešinti duomenis apie turto patikėjimo sutarties pagrindu perduotą nekilnojamąjį turtą, nurodyti nekilnojamojo turto adresą, plotą, unikalų numerį, sutarties šalis, sudarytas sutartis (sutarties sudarymo ir galiojimo datos), teisinį pagrindą, kuriuo vadovaujantis priimtas sprendimas (nuoroda į savivaldybės tarybos sprendimą), ir, laikantis asmens duomenų apsaugos reikalavimų, šių objektų patikėtinį.“ Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 6 dalyje nurodyta, kad turi būti paskelbta „savivaldybės interneto svetainėje ne vėliau kaip per tris mėnesius nuo sutarties sudarymo dienos.“ Todėl tikslinamas tvarkos aprašo 18 punktas pagal įstatymo nuostatas.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 24 straipsnio 3 dalyje nustatyta, kad „Savivaldybei nuosavybės teise priklausantis ilgalaikis materialusis turtas gali būti įkeistas įstatymų nustatytais atvejais savivaldybės tarybos sprendimu tarybos nustatyta tvarka“. Todėl pildomas tvarkos aprašas 461 punktu, nustatant, kad savivaldybei nuosavybės teise priklausantis ilgalaikis materialusis turtas gali būti įkeistas įstatymų nustatytais atvejais savivaldybės tarybos sprendimu. Savivaldybės nematerialusis, finansinis ir materialusis trumpalaikis turtas negali būti įkeistas.

Šio sprendimo projekto tikslas – pakeisti Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašą, patvirtintą Lazdijų rajono savivaldybės tarybos 2019 m. spalio 18 d. sprendimu Nr. [5TS-168](https://teisineinformacija.lt/lazdijai/document/53395) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“:

1. pakeisti 18 punktą ir jį išdėstyti taip:

„18. Kai savivaldybei nuosavybės teise priklausantis turtas perduodamas šio aprašo 5.3 papunktyje nurodytiems juridiniams asmenims, patikėjimo sutartis turi būti notarinės formos. Ši sutartis kartu yra ir turto perdavimo ir priėmimo aktas. Sutarties sudarymo ir įregistravimo išlaidas apmoka savivaldybės turto patikėtinis (toliau – patikėtinis). Kai perduodamas savivaldybei nuosavybės teise priklausantis savivaldybės administracijoje įtrauktas į apskaitą turtas, šio turto perdavimo procedūras organizuoja savivaldybės administracijos Biudžeto, finansų ir turto valdymo skyrius. Vienas sutarties egzempliorius privalo būti užregistruotas savivaldybės administracijos Komunikacijos ir dokumentų skyriuje, Dokumentų valdymo sistemoje bei pateiktas susipažinti ar vykdyti savivaldybės administracijos Biudžeto, finansų ir turto valdymo ir Centralizuotos buhalterinės apskaitos skyriams. Įstaiga, perdavusi savivaldybei nuosavybės teise priklausantį turtą šio aprašo 5.3 papunktyje nurodytiems juridiniams asmenims, savivaldybės internetinėje svetainėje ne vėliau kaip per tris mėnesius nuo sutarties sudarymo dienos privalo paviešinti duomenis apie turto patikėjimo sutarties pagrindu perduotą nekilnojamąjį turtą, nurodyti nekilnojamojo turto adresą, plotą, unikalų numerį, sutarties šalis, sudarytas sutartis (sutarties sudarymo ir galiojimo datos), teisinį pagrindą, kuriuo vadovaujantis priimtas sprendimas (nuoroda į savivaldybės tarybos sprendimą), ir, laikantis asmens duomenų apsaugos reikalavimų, šių objektų patikėtinį.“;

2. papildyti 461 punktu ir jį išdėstyti taip:

„461. Savivaldybei nuosavybės teise priklausantis ilgalaikis materialusis turtas gali būti

įkeistas įstatymų nustatytais atvejais savivaldybės tarybos sprendimu. Savivaldybės nematerialusis, finansinis ir materialusis trumpalaikis turtas negali būti įkeistas.“;

1. papildyti 462 punktu ir jį išdėstyti taip:

„462. Savivaldybės tarybos sprendimo projektą rengia Savivaldybės administracija. Savivaldybės tarybos sprendime turi būti nurodytas įkeičiamo ilgalaikio materialiojo turto pavadinimas, jo buvimo vieta, kai įkeičiamas nekilnojamasis turtas, turi būti nurodomas nekilnojamojo turto objekto unikalus numeris, įkeitimo tikslas ir kita su įkeitimu susijusi informacija. Sprendimo projektas dėl turto įkeitimo turi būti suderintas su Savivaldybės administracijos struktūrinių padalinių vadovais, koordinuojančiais juridinio asmens, įkeičiančio turtą, veiklą.“.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės jei nesikeis Lietuvos Respublikos sveikatos priežiūros įstaigų įstatymas.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo

skyriaus vedėjo pavaduotoja Jolita Galvanauskienė